Dom jait ya iku piranti wujud dom kanggo jait kang wujudé lenceng lan pucuké lancip, kang duwé mata dom kanggo bolongan lumebuné bolah. Dom jait ana kang nggunakaké karo tangan lan uga ana kang karo mesin.. Dom jait uga ana manéka ukuran lan warna. Ana ukuran dom kang cilik, sedhengan lan gedhé. Uga ana warna dom kang biyasa lan ana warna dom jait emas.

Sajarah Dom Jait 

Dom jait iku sapisan digawé saka balung, punjul 17.000 taun lawasé karo wong barat Éropah lan Tengah Asia. Wektu abad 20, punjul 20 kang dilakoni kanggo gawé wujud-wujud dom jait, kanggo tangan lan mesin. Dom jait terus digawé loro bebarengan, saka kawat baja. Kawat dilencengake lan ditugel padha dawané loro. Saka prosesé digiling, diwangun ana ing pucuké rong panggonan. Nganggo grinda, dom diuripaké nganti titiké apik.

Jinis-jinis Dom 
 Dom Pentol ya iku dom kang ana pentolé ing sawijiné pucuké. Dom pentol kanggoné ya iku mbiyantu nggawé pola kang ukurané wis ditamtukaké padha karo ukuran kain kang arep dijait.
 Dom Obras ya iku dom kang mligi kanggo mesin obras. Dom obras pasangané bolah obras kanggoné ngepasaké pérangan-pérangan kain kang padha karo ukuran jaitané.

 Dom Jait Tangan ya iku dom kang digunakaké mligi jait karo tangan (ora mesin).

 Dom Jait Mesin ya iku dom kang digunakaké mligi kanggo mesin jait.
 Dom Rajut ya iku dom kang kanggo ngajut busana karo tangan utawa mesin rajut. Kain rajut luwih awis(larang) tinimbang kain tenun.
 Dom Sulam ya iku dom kang mliginédigunakaké kanggo bordir utawa suji busana.

Uga delengen 
 Dom canthèl
 Dom bundhel

Cathetan suku 

Piranti
Jait
Bahan saka kawat baja
Lancip pucuké
Pasangané bolah
Konvèksi